དེ་ནི་དོན་སྣོད་ཀྱི་ནུས་པ་སྲུང་བའམ་ནད་གཞན་གྱི་ཉེན་སྲུང་ཕྱིར།གཙོ་བོའི་སྨན་སྦྱོར་སྟེང་གནས་དང་ནད་གཞི་སོ་སོར་དམིགས་པའི་སྨན་སྦྱོར་བྱེ་བྲག་པ་འགའ་བསྣོན་པ་ལ་བྱ་བ་སྟེ།སྐྱེམས་པས།ཁ་འཛིན་ཞེས་པ་གནོད་པ་བསྲུང་ཞིང་ཕན་པ་བསྒྲུབ་པ་དང་།།ཞེས་དང་ཡང་།ཁ་འཛིན་ནི་གནོད་བྱའི་ཡུལ་ལམ་ཁམས་ཀྱི་ཁ་འཛིན་ཏེ་།ལུས་ལ་བལྟོས་པ་སྟེ།རྟེན་བརྟེན་པ་དང་འབྲེལ་བའི་ངེས་པ་དོན་གཅིག་པར་ལྟའོ།།ཞེས་གསུངས་པ་ལྟར་རོ།དེ་ཡང་རྒྱུད་ཀྱི་དངོས་བསྟན་དོན་སྣོད་སོ་སོའི་ཁ་འཛིན་ལ།དེ་ཡང་རྒྱུད་ལས།གནས་དང་ནད་གཞི་སོ་སོའི་ཁ་འཛིན་ནི།།སྙིང་ལ་ཛ་ཏི་གློ་ལ་ཅུ་གང་སྟེ།མཆིན་པར་གུར་གུམ་སྲོག་རྩར་ལི་ཤི་བཏང་།།མཁལ་མར་སུག་སྨེལ་མཆེར་པར་ཀ་ཀོ་ལ།།ཕོ་བའི་ཁ་འཛིན་སེ་འབྲུ་པི་པི་ལིང་།།མཁྲིས་པའི་ཁ་འཛིན་ཏིག་ཏ་གསེར་མེ་ཏོག།རླུང་ལ་ཛ་ཏི་སླེ་ཏྲེས་རུས་བཅུད་གསུམ།།བད་ཀན་མ་ནུ་འུ་སུ་སེ་ཡབ་བཏང་།།ཁྲག་ལ་བ་ཤ་ཀ་དང་ཧོང་ལེན་ཏེ།།ཆུ་སེར་སྤོས་དཀར་ཐལ་རྡོར་སོ་མ་ར།།གཉན་དང་གདོན་ལ་གླ་རྩི་གུ་གུལ་ནག།དེ་དག་གང་ལ་གང་དགོས་རྟགས་དང་སྦྱར།།ཞེས་གསུངས་པའི་དགོངས་དོན་དང་།དེ་བཞིན་སྔོ་སྦྱོར་ནུས་པ་རྩུབ་པས་དེ་བས་ཁ་འཛིན་ལ་དོ་སྣང་མཛད་དེ་ཁ་འཛིན་གྱི་འཇམ་བཙལ་བ་ལ་སོགས་པའི་ཕྱག་ལེན་རྒྱས་པར་གསུངས་པ་ལྟར་ཡིན་ནོ།།